google/wiki40b huggingface dataset:
Μουσείο Πούσκιν

Ονομασία

Το όνομα του μουσείου είναι παραπλανητικό, καθώς δεν έχει καμία σχέση με τον διάσημο ρώσο ποιητή Αλεξάντρ Πούσκιν. Δόθηκε μόλις το 1937 ενώ το μουσείο ιδρύθηκε από τον καθηγητή Ιβάν Τσβετάγεβ (πατέρα της ποιήτριας Μαρίνα Τσβετάγεβα) το 1912. Ο Τσβετάγεβ έπεισε τον εκατομμυριούχο με ενδιαφέρον στην φιλανθρωπία Γιούρι Νετσάγιεφ-Μάλτσοφ και τον αρχιτέκτονα Ρόμαν Κλάιν για την επιτακτική ανάγκη να αποκτήσει η Μόσχα μουσείο Καλών Τεχνών.

Κατασκευή

Το μουσείο σχεδιάστηκε από τον Ρόμαν Κλάιν και τον Βλαντιμίρ Σούκοβ και χρηματοδοτήθηκε εν μέρει από τον Μάλτσοφ. Τα έργα άρχισαν το 1898 και συνέχισαν μέχρι το 1912. Ο Ιβάν Ρέρμπεργκ ήταν ο υπεύθυνος μηχανικός των εργασιών για 12 χρόνια μέχρι το 1909.

Αρχαιολογική συλλογή

Μετά το Δεύτερο Παγκόσμιο Πόλεμο, τα έργα από την Πινακοθήκη της Δρέσδης η οποία είχε εκκενωθεί, ήταν στην Μόσχα για 10 χρόνια. Τελικά η συλλογή επέστρεψε στην Ανατολική Γερμανία, παρά την κάθετη αντίθεση των υπευθύνων του μουσείου, κυρίως της Ιρίνα Αντόνοβα, η οποία ήταν η διευθύντρια του μουσείου από το Φεβρουάριο του 1961.  Στο Μουσείο Πούσκιν ακόμα βρίσκεται το μεγαλύτερο μέρος του Θησαυρού του Πριάμου, που είχε λεηλατηθεί από την Τροία από τον γερμανό αρχαιολόγο Ερρίκο Σλίμαν, τον οποίο και είχε πάρει ο Σοβιετικός Στρατός (Κόκκινος Στρατός) από το Μουσείο Περγάμου στο Βερολίνο.

Συλλογή νομισμάτων

Το Μουσείο Πούσκιν διαθέτει νομισματική συλλογή, για την οποία δεν υπάρχουν εκδόσεις. Περιλαμβάνει αρχαιολογικά ευρήματα από την Κεντρική Ασία, όπως μια πλειάδα νομισμάτων της περιόδου των βασιλείων Κους-Σασσανίδες, η οποία αποκτήθηκε το 2002.
Κωνσταντίνος Τράγκας

Σπουδές

Σπούδασε γενική Ιατρική στο Πανεπιστήμιο Αθηνών (ΕΚΠΑ) έως το 1920. Μετεκπαιδεύτηκε και σπούδασε στην Γαλλία, και ειδικότερα στο Παρίσι το 1920 στο Νοσοκομείο του Αγίου Ιωσήφ (St. Joseph de Paris), υπό την ηγεσία των διεθνούς φήμης καθηγητών χειρουργών – ουρολόγων ΠΑΠΕΝ, ΕΡΕΠΙΣΟΦ και ΝΤΕ ΜΠΕΡΙΝΕ. Στο Παρίσι άσκησε την ιατρική, διακρίθηκε επιστημονικά με τον τίτλο του MONITEF της Ουρολογικής Σχολής Παρισίων. Όπου επί τριάντα χρόνια ειδικεύτηκε ως χειρούργος ουρολόγος, ως ενδοκρινολόγος και ως γεροντολόγος.

Βελονισμός

Στο Παρίσι επηρεάστηκε βαθιά από ένα συμβάν ετοιμοθάνατου αρρώστου στο οποίο έγινε μάρτυρας. Η ιατρική που γνώριζε δεν μπορούσε να βοηθήσει, θεραπεύτηκε με την μέθοδο του Βελονισμού. Παρεκινήθηκε τότε από γάλλους ιατρούς, που ασκούσαν τον Βελονισμό να μαθητεύσει παρ’ αυτούς επί μακρόν, να γνωρίσει και να εφαρμόσει τον Βελονισμό στην γεννέτηρά του, ως μέσο θεραπευτικόν με άριστα αποτελέσματα. Ασχολείται και αφοσιώνεται στην μέθοδο αυτή την υπόλοιπη ζωή του.

Ήταν ο πρώτος Έλληνας ιατρός που από το 1949 εφάρμοζε την Βελονοθεραπεία στην Ελλάδα, με αμέτρητες επιτυχίες, όπου και λαμβάνει τιμητικές διακρίσεις διεθνώς.
Σύμφωνα με τον ίδιο ο Βελονισμός έγινε γνωστός παγκοσμίως και ιδιαίτερα στην Ελλάδα μετά την επίσκεψη του Προέδρου Νίξον στην Κίνα το 1972, όπου και θεραπεύτηκε.

Επιστροφή στην Ελλάδα

Επιστρέφει και κατοικεί μόνιμα στην Ελλάδα από το 1949 και υπό την αιγίδα του Ιατρικού Συλλόγου Αθηνών, ασκεί στην Αθήνα το επάγγελμα του ιατρού, ειδικότερα του ουρολόγου ιατρού.

Φυσικά στην Αθήνα συνέχισε το ιατρικό επάγγελμα, και εφαρμόζε στους ασθενείς του ιατρείου τους. σε όσους είχαν ανάγκη θεραπείας, μέσω αυτού και τον Βελονισμό. Πολλοί επιφανείς και μή Αθηναίοι προσέρχονται και θεραπεύονται.

Περιοδικό Ταχυδρόμος

Με τίτλο «Αι θαυματουργαί βελόνες» το υπ' αριθμόν 1006 περιοδικό Ταχυδρόμος της 27/7/1973, στις σελ. 56-57, δημοσιεύει αφιέρωμα στον ίδιο και γενικότερα στον Βελονισμό. Αποποιείται το συγκεκριμένο άρθρο ως εκλαϊκευμένο από τον δημοσιογράφο, ενώ ισχυρίζεται ότι ποτέ δεν είδε το τελικό κείμενο πριν την δημοσίευσή του.

Το συγκεκριμένο άρθρο γίνεται αφορμή διένεξης με τον Ιατρικό Σύλλογο Αθηνών, κατά παράβαση του κώδικά προσέλκυσης πελατείας. Ο ίδιος ισχυρίζεται ότι δεν είχε ποτέ ανάγκη από κάποια διαφήμιση, καθώς το ιατρείο του ήταν πλήρες από την κοσμοσυρροή.
Αυτοκλής

Σημείωση

Η κατάληψη αυτή των Κυθήρων ήταν η δεύτερη που επιχείρησε η Αθήνα μετά εκείνης του Τολμίδη που κατά τον περίπλου της Πελοποννήσου, επιχειρώντας αιφνίδιες καταδρομές, είχε αιματοκυλίσει όλες σχεδόν τις παράλιες πόλεις ακόμα και νησιά του Ιονίου.
Αϊρούμ

Ετυμολογία

Η λέξη Αϊρούμ σημαίνει κάψιμο στην αρμενική γλώσσα. Σύμφωνα με τη Αρμενική Σοβιετική Εγκυκλοπαίδεια, η περιοχή ήταν γνωστή ως Αϊρούμ αφότου κάηκε από τους εχθρούς πολύ καιρό πριν.
Σύμφωνα με μια άλλη θεωρία, το όνομα της πόλης προέρχεται από την παρουσία της φυλής Αϊρούμ, που είναι υποεθνοτική ομάδα των Αζέρων στον Καύκασο. Στα τέλη του 19ου και στις αρχές του 20ού αιώνα, μερικοί μετανάστευσαν στο Ιράν και στην Τουρκία.
Financial Mirror

Η Financial Mirror είναι εβδομαδιαία επιχειρηματική εφημερίδα στην Κύπρο. Το κύριο μέρος της εφημερίδας δημοσιεύεται στα αγγλικά, αλλά υπάρχει ένα συμπλήρωμα στην ελληνική (ονομάζεται Xρήμα και Αγορά). Ιδρύθηκε το 1993 και εκδίδεται από τη Λευκωσία. 
Η εφημερίδα ισχυρίζεται ότι έχει τη δημοφιλέστερη ιστοσελίδα στην Κύπρο.
Φραγκίσκος Ιωσήφ Α΄ του Λίχτενσταϊν

Βιογραφία

Ήταν ο πρωτότοκος γιος του Εμμανουήλ και της Μαρίας-Άννας-Αντωνίας κόμισσας του Ντήτριχσταϊν-Βάιχσελστατ και βαρόνης του Χόλλενμπουρκ & Φίνκενσταϊν. 
Γεννήθηκε στο Μιλάνο και είχε άλλα 12 αδέλφια. Το 1772 διαδέχθηκε τον θείο του Ιωσήφ-Βέντσελ πρίγκιπα του Λίχτενσταϊν, μια και ο πατέρας του είχε αποβιώσει ένα έτος πριν. Ήδη από το 1723, όταν απεβίωσε βρέφος και ο τρίτος γιος του θείου του, ο Ιωσήφ-Βέντσελ τον πήρε μαζί του· ο Φραγκίσκος-Ιωσήφ ακολούθησε τον θείο του κατά την εκστρατεία στη Βόρειο Ιταλία και πολέμησε μαζί του στη μάχη της Πιασέντσα το 1746. Εκεί νίκησε η Γερμανία, της οποίας σύμμαχος ήταν το Λίχτενσταϊν.
Το 1763 ταξίδεψε εξ' ονόματος του Φραγκίσκου Α΄ της Γερμανίας στην Ισπανία για να συναντήσει τη νύφη τού Λεοπόλδου αρχιδούκα της Αυστρίας και 2ου γιου του βασιλιά, στην οποία κόμισε ένα πορτραίτο του Λεοπόλδου. Το 1767 έγινε ιδιαίτερος Σύμβουλος του Ιωσήφ Β΄ (1ου γιου του Φραγκίσκου Α΄) και το 1771 ιππότης του Τάγματος του Χρυσόμαλλου δέρατος.  
Το επόμενο έτος έγινε πρίγκιπας του Λίχτενσταϊν και έδειξε μεγάλο ενδιαφέρον για τα οικονομικά προβλήματα του κρατιδίου και την ολοένα αυξανόμενη συλλογή τέχνης του. Απεβίωσε στο Μετς σε ηλικία 55 ετών.
Περίκλειστο κράτος

Περίκλειστο ονομάζεται το κράτος που δεν διαθέτει διέξοδο στη θάλασσα, δηλαδή σε κάποιον από τους πέντε ωκεανούς και τις θάλασσές τους ή σε κάποια από τις τέσσερις μεγάλες κλειστές θάλασσες (Μεσόγειος, Μαύρη Θάλασσα, Βαλτική και Περσικός Κόλπος).
Το περίκλειστο κράτος δεν πρέπει να συγχέεται με το περίκλειστο έδαφος (ενκλάβιο) - το δεύτερο είναι τμήμα ενός κράτους που βρίσκεται αποκομμένο εντός ξένων κρατών (π.χ. το Καμπιόνε ντ' Ιτάλια της Ιταλίας).
Σήμερα υπάρχουν 44 περίκλειστα κράτη. Σε αυτά συμπεριλαμβάνονται και κάποια που έχουν πρόσβαση σε μεγάλες αλμυρές λίμνες που συμβολικά αποκαλούνται θάλασσες (π.χ το Καζακστάν στην Κασπία), καθώς και άλλα που διαθέτουν διέξοδο στη θάλασσα αλλά μόνο μέσω πλωτών ποταμών (όπως η Ουγγαρία μέσω του Δούναβη).
Ανάμεσα στα παραπάνω υπάρχουν και δύο, το Λίχτενσταϊν και το Ουζμπεκιστάν, τα οποία αποκαλούνται «διπλά περίκλειστα» διότι όχι μόνο είναι περίκλειστα, αλλά και συνορεύουν μόνο με άλλα περίκλειστα κράτη. 
Τα περίκλειστα κράτη αποτελούν ειδική περίπτωση του Δικαίου της Θάλασσας. Σύμφωνα με τη σύμβαση για το δίκαιο της θάλασσας, τα περίκλειστα κράτη πρέπει να έχουν δίοδο προς τη θάλασσα μέσω γειτονικών τους, παρακτίων κρατών, μέσω συμφωνίας μεταξύ τους.

Κατάλογος ανά ήπειρο

Τα περισσότερα περίκλειστα κράτη βρίσκονται στην Αφρική, συνολικά 16. Στην Ευρώπη υπάρχουν 15, στην Ασία 11 και στην Νότια Αμερική 2.
Νοσφεράτου (τηλεοπτική σειρά)

Υπόθεση

Η σειρά ακολουθεί τη Βικτώρια "Βικ" Mακουίν, μια νέα καλλιτέχνιδα που ανακαλύπτει ότι έχει μια υπερφυσική ικανότητα που της επιτρέπει να εντοπίζει το φαινομενικά αθάνατο Τσάρλι Μανξ. Ο Μανξ τρέφεται από τις ψυχές των παιδιών και στη συνέχεια τοποθετεί αυτά που απομένουν στο Χριστουγεννότοπο μια διεστραμμένη φαντασίωση των Χριστουγέννων του Μανξ όπου κάθε μέρα είναι Χριστουγέννα και η δυστυχία απαγορεύεται. Η Βικ πρέπει να προσπαθήσει να νικήσει τον Μανξ και να διασώσει τα θύματά του - χωρίς ωστόσο να χάσει το μυαλό της ή να πέσει θύμα στον ίδιο .

Επεισόδια

Ο πρώτος κύκλος απαρτίζεται από 10 επεισόδια.

Ανάπτυξη

Στις 8 Δεκεμβρίου 2015, ανακοινώθηκε ότι το AMC είχε βάλει στα σκαριά τη μεταφορά τής τηλεοπτικής σειράς του μυθιστορήματος του Joe Hill NOS4A2 . Είχε αναφερθεί ότι γινόταν αναζήτηση για τον σεναριογράφο που θα αναλάμβανε τη μεταφορά. Οι εταιρείες παραγωγής που συμμετέχουν στη σειρά έχουν ως στόχο να συμπεριλάβουν την εταιρεία The Tornante Company και το AMC Studios. 
Στις 10 Απριλίου 2018, ανακοινώθηκε ότι το AMC είχε δώσει στην παραγωγή εντολή για μια σεζόν που θα αποτελείτο από δέκα επεισόδια. 
Στις 30 Μαρτίου 2019, ανακοινώθηκε ότι η σειρά θα κάνει πρεμιέρα στις 2 Ιουνίου 2019.

Προώθηση

Στις 20 Δεκεμβρίου 2018, μια διαφημιστική εικόνα από τη σειρά κυκλοφόρησε παρουσιάζοντας τον Zachary Quinto ως Τσάρλι Μανξ.

Πρεμιέρα

Η σειρά έκανε την παγκόσμια πρεμιέρα της κατά τη διάρκεια του Φεστιβάλ Κινηματογράφου Southwest 2019  στο Ώστιν, Τέξας, τον Μάρτιο του 2019, ως μέρος του "Episodic Premieres" του φεστιβάλ.  Το πρώτο επεισόδιο μεταδόθηκε στο AMC στις 2 Ιουνίου 2019. Το AMC θα μεταδίδει τα επεισόδια σε εβδομαδιαία βάση. Παράλληλα η σειρά διατίθεται ολόκληρη για online streaming στην πλατφόρμα του AMC Premiere (διαθέσιμη μόνο στις ΗΠΑ).

Στην Ελλάδα

Για την Ελλάδα τα δικαιώματα κατέχει η υπηρεσία ροής Amazon Prime Video παρέχοντας την σειρά με τον ελληνικό τίτλο ΝΟΣΦΕΡΑΤΟΥ, καθώς και την σειρά με ελληνικό ήχο.
Τσέρι (Κύπρος)

Τοποθεσία

Το Τσέρι βρίσκεται 5 χιλιόμετρα νότια της Λευκωσίας. Στα βόρεια συνορεύει με τον Δήμο Λακατάμιας, στα ανατολικά με τον Δήμο Λατσιών, στα νοτιοανατολικά με τη Νήσου και το Πέρα Χωριό, στα νότια με την Αγία Βαρβάρα και το Μαργί, στα νοτιοδυτικά με τα Πέρα, στα δυτικά με την Ψιμολόφου και στα βορειοδυτικά με την Κάτω Δευτερά και την Πάνω Δευτερά.

Ιστορία

Το Τσέρι ιδρύθηκε την περίοδο της Τουρκοκρατίας. Πρώτοι κάτοικοι ήταν κάποιοι βοσκοί οι οποίοι έφτιαξαν μάντρες στην περιοχή γύρω στο 1750. Πιστεύεται ότι οι κάτοικοι αυτοί προέρχονταν είτε από το χωριό Καμπιά, είτε από ένα χωριό με την ονομασία Τρυπί.
Τον Ιούλιο του 2011 οι κάτοικοι της κοινότητας Τσερίου ψήφισαν σε δημοψήφισμα υπέρ της μετεξέλιξης της κοινότητας σε δήμο. Το κοινοτικό συμβούλιο λειτούργησε προσωρινά ως δημοτικό συμβούλιο έως τα τέλη του 2011 που πραγματοποιήθηκαν δημοτικές εκλογές και εκλέχτηκε το πρώτο δημοτικό συμβούλιο του Δήμου Τσερίου.
Πρωτάθλημα Ε.Π.Σ. Πειραιώς 1955-56

Το πρωτάθλημα της Ε.Π.Σ. Πειραιώς 1955-56 διεξήχθη σε τέσσερις κατηγορίες με 37 συνολικά ομάδες, αφού εντάχθηκε ένα ακόμα σωματείο στήν Ένωση. Τον τίτλο κατέκτησε ο σχεδόν μόνιμος πρωταθλητής Ολυμπιακός. Μαζί με την 2η ομάδα προκρίθηκαν στην προκριματική φάση (Νότιος όμιλος) για το Πανελλήνιο πρωτάθλημα ποδοσφαίρου ανδρών 1955-1956.

Β΄ Κατηγορία

*Αγώνες κατάταξης:

Φίλαθλοι - Νέοι Ευγενίας: 1-0
    
Φίλαθλοι - Π. Κοκκινιά: 2-1.
  
Νέοι Ευγενίας - Π. Κοκκινιά: 5-3.
    
**Διαβάθμιση: Θησεύς-Καραβάς: 1-0, 1-1.

Γ΄ Κατηγορία

*Αγώνας κατάταξης: Ερμής-Καραβάς: 
        
**Διαβάθμιση: ΑΕΚ-Ηρακλής: 3-3, 0-3.
***Τελικά, αυξήθηκαν σε 12 οι ομάδες
και παρέμειναν ΑΕΚ και Αχιλλεύς.

Δ΄ Κατηγορία

*Αγώνες κατάταξης:

Άφοβος-Ηρακλής: 2-0.
    
Άφοβος-Ήφαιστος: 1-0.
    
Ηρακλής-Ήφαιστος: 2-1
Χου Τζιντάο

Σπουδές

Σπούδασε μηχανικός στο πολύ επιλεκτικό πανεπιστήμιο Τσινγκχουά του Πεκίνου. Αποφοίτησε το 1965.
Προγκρές Μ-17

Εκτόξευση και σύνδεση με τον σταθμό

Εκτοξεύτηκε με πύραυλο] Soyuz-U2 από το κοσμοδρόμιο του Μπαϊκονούρ την 31η Μαρτίου 1993 (03:34:13 GMT). Συνδέθηκε με την οπίσθια θύρα του Κβαντ-1 την 1η Απριλίου (05:16:18 GMT), δηλαδή σε λιγότερο από 26 ώρες μετά την εκτόξευσή του.
Το ολικό φορτίο που μετέφερε στον σταθμό ήταν 2604 kg. Επίσης μετέφερε κάψουλα επανεισόδου Ραντούγκα, για την επιστροφή εξοπλισμού και άλλου υλικού στην Γη, όμως εξ αιτίας της παρατεταμένης αποστολής του η κάψουλα μεταφέρθηκε στο Πρόγκρες Μ-18.

Παράταση της αποστολής

Σύμφωνα με τον αρχικό σχεδιασμό το Προγκρές Μ-17 θα πραγματοποιούσε αποστολή συνηθισμένης διάρκειας. Παρέμεινε όμως για πολύ περισσότερο στον Μιρ (για 132 ημέρες) επειδή προέκυψε ασυνήθιστα μεγάλο διάστημα ανάμεσα σε αποστολές που θα χρησιμοποιούσαν την συγκεκριμένη θύρα σύνδεσης. Το επανδρωμένο Σογιούζ ΤΜ-16 συνδέθηκε με την θύρα του τμήματος Κριστάλ του σταθμού για να δοκιμάσει το νέο σύστημα σύνδεσης που θα χρησιμοποιούνταν στο Πρόγραμμα Διαστημικού Λεωφορείου - Μιρ, αφήνοντας την εμπρόσθια θύρα ελεύθερη για το επόμενο διαστημόπλοιο Πρόγκρες, το Μ 18. Ήταν η πρώτη φορά που βρίσκονταν ταυτόχρονα δύο Προγκρές στον Μιρ. Το Μ 17 αποσυνδέθηκε στις 11 Αυγούστου (15:36:42 GMT).
Εξ αιτίας της παρατεταμένης αποστολής του, δεν διέθετε αρκετά καύσιμα για να επιβραδύνει και να βγει από την τροχιά του άμεσα. Παρέμεινε στο διάστημα για 205 ημέρες, μέχρι να εκφυλιστεί η τροχιά του σε σημείο που τα καύσιμα του να επαρκούν για την τελική έξοδο του από αυτήν ώστε να καταστραφεί στην ατμόσφαιρα. Την μακρά χρονική περίοδο που παρέμεινε στο διάστημα, έγιναν δοκιμές για να εξεταστεί η λειτουργικότητα και η διάρκεια ζωής του διαστημοπλοίου. Αφού τέθηκε σε ασφαλή τροχιά (ώστε να μην υπάρχει κίνδυνος σύγκρουσης με τον Μιρ) όλα τα μη απαραίτητα συστήματα απενεργοποιήθηκαν για να εξοικονομηθεί ενέργεια. Στις 2 Μαρτίου το διαστημόπλοιο επανενεργοποιήθηκε και ολοκλήρωσε επιτυχώς σειρά ελιγμών για να επιδειχθεί ότι λειτουργούσε κανονικά ύστερα από μακρά παραμονή στο διάστημα. Την επομένη καταστράφηκε στην ατμόσφαιρα πάνω από την Νότια Αμερική.
Βάσος Τσιμπιδάρος

Βιογραφία

Γεννήθηκε το 1919 στην Καρέα της Ανατολικής Μάνης και πρωτοασχολήθηκε με τη δημοσιογραφία στη διάρκεια της Κατοχής, ενώ μετά την απελευθέρωση διετέλεσε υπεύθυνος του Γραφείου Τύπου της αντιβασιλείας του αρχεπισκόπου Δαμασκηνού. Η δημοσιογραφική του πορεία κράτησε για περισσότερες από τέσσερις δεκαετίες, διάστημα κατά το οποίο πραγματοποίησε δεκάδες αποστολές σε 35 κράτη. Επίσης, έζησε για χρόνια στο Λονδίνο, όπου υπήρξε υπάλληλος στο Γραφείο Τύπου της ελληνικής πρεσβείας (θέση από την οποία παύθηκε μετά την επιβολή της Χούντας των Συνταγματαρχών) και ανταποκριτής διάφορων ελληνικών εφημερίδων. Σημαντικότερο δημοσιογραφικό επίτευγμα του Τσιμπιδάρου θεωρείται η έρευνά του σχετικά με τη δολοφονία του δημοσιογράφου Τζορτζ Πολκ, η οποία συνέβαλε στην απαλλαγή του Γρηγόρη Στακτόπουλου.
Μεταξύ άλλων, εργάστηκε στις εφημερίδες Αθηναϊκή, Εμπρός, Ελληνική Ημέρα, Ακρόπολις, Απογευματινή και Ελεύθερος Τύπος. Παράλληλα υπήρξε ανταποκριτής της κυπριακής εφημερίδας Ο Φιλελεύθερος και του Εθνικού Κήρυκα της Νέας Υόρκης, ενώ ήταν ο εκδότης της ελληνικής εφημερίδας Εμπρός του Ηνωμένου Βασιλείου.
Παράλληλα, υπήρξε συγγραφέας βιβλίων ταξιδιωτικού, ιστορικού-λαογραφικού, και δημοσιογραφικού περιεχομένου. Απεβίωσε στην Αθήνα, στις 9 Οκτωβρίου του 2002.
Κρονότσκι

Το Κρονότσκι (ρωσικά: Кроноцкая сопка) είναι ένα μεγάλο στρωματοηφαίστειο στη χερσόνησο Καμτσάτκα. Το ηφαίστειο είναι γνωστό για το συμμετρικό, κωνικό του σχήμα, συγκρίσιμο με αυτό των ηφαιστείων Φούτζι στην Ιαπωνία και Μαγιόν στις Φιλιππίνες. Το ηφαίστειο βρίσκεται ανάμεσα στον Ειρηνικό Ωκεανό και τη λίμνη Κρονότσκι, τη μεγαλύτερη στην Καμτσάτκα. Η λίμνη δημιουργήθηκε όταν λάβα από το ηφαίστειο δημιούργησε ένα φράγμα στον ποταμό Λιστβενίτσναγια.

Περιγραφή

Το Κρονότσκι, με ύψος 3.528 μέτρα, είναι ένα από τα μεγαλύτερα ηφαίστεια της Καμτσάτκας. Το ηφαίστειο σχηματίστηκε στο τέλος του Πλειστόκαινου και στην αρχή του Ολόκαινου, και η μορφολογία του μοιάζει με αυτή άλλων ηφαιστείων που σχηματίστηκαν την ίδια περίοδο, όπως το Κοριάκσκι και το Οπάλα. Οι πλαγιές του έχουν διαβρωθεί και έχουν κοιλάδες βάθους μέχρι 200 μέτρων, που εκτείνονται ακτινωτά γύρω από το ηφαίστειο. Μέσα στον κρατήρα βρίσκεται ένας λαιμός λάβας. Μετέπειτα εκρήξεις δημιούργησαν κώνους τέφρας στους νοτιοανατολικούς, νοιοδυτικούς και βόρειους πρόποδες του βουνού. Στην κορυφή βρίσκεται ένας παγετώνας, ο οποίος προς τα βόρεια κατέρχεται μέσα στις κοιλάδες μέχρι υψόμετρο 900 μέτρων. Οι χαμηλότερες πλαγιές του ηφαιστείου καλύπτονται από θάμνους.

Ηφαιστειακή δραστηριότητα

Το Κρονότσκι θεωρείται εσβεσμένο. Υπάρχουν όμως αναφορές για ασθενείς εκρήξεις την περίοδο 1922-1923. Αναφορές κατοίκων της περιοχής έκαναν λόγο για μαύρο καπνό που ανήλθε από τη νότια πλαγιά του Κρονότσκι τον Νοέμβριο του 1922 και για φλόγες στην κορυφή το 1923, συνοδευόμενες από μικρές σεισμικές δονήσεις. Μετά την έκρηξη ακολούθησε ασθενής δραστηριότητα των φουμαρολών του ηφαιστείου. Μετέπειτα έρευνες στους πρόποδες του βουνού δεν βρήκαν κάποια απόθεση από αυτή την έκρηξη. Το ηφαίστειο παρήγαγε κυρίως λάβα με βασαλτική σύσταση.
Στρογγυλή Πόλη της Βαγδάτης

Η Στρογγυλή Πόλη, επίσημα Πόλη της Ειρήνης (αραβικά: μαντινάτ ασ-σαλάμ), ήταν ο αρχικός αστικός πυρήνας της Βαγδάτης, που χτίστηκε το 767 μ.Χ. ως έδρα των Αββασιδών. Η πόλη αρχικά προοριζόταν για την αυλή των χαλίφηδων και τους κυβερνητικούς και στρατιωτικούς αξιωματούχους, ενώ ο απλός λαός έμενε σε προάστια εκτός των τειχών, όπου βρίσκονταν και οι αγορές. Μεταξύ των ονομαστών κτιρίων που βρίσκονταν εκεί ήταν και ο Οίκος της Σοφίας.
Άγις Ταμπακόπουλος

Βιογραφικά στοιχεία

Καταγόταν από οικογένεια στρατιωτικών και πολιτικών από την Αρκαδία. Άσκησε το επάγγελμα του δικηγόρου. Κατά τη θητεία του στο υπουργείο Δικαιοσύνης (στην κυβέρνηση του Ιωάννη Μεταξά) δημοσιεύτηκε ο Αστικός Κώδικας (επιμελήθηκε τη σύνταξή του από κοινού με το Γεώργιο Μπαλή)  και ο Στρατιωτικός Ποινικός Κώδικας.
Υπήρξε ιδρυτής του Ελληνικού Ινστιτούτου Διεθνούς και Αλλοδαπού Δικαίου, των Παιδικών Δικαστηρίων και του Ταμείου Συντάξεων Συμβολαιογράφων.
Μεταπολεμικά ήταν συνιδρυτής του Ελληνικού Συνδέσμου Ευρωπαϊκής Συνεργασίας και σύμβουλος επί της ιδρύσεως των ασφαλειών "Αστήρ". Η σύζυγός του, Μαρία, διατήρησε το προσωπικό του αρχείο.
Άγιοι Ανάργυροι Άρτας

Διοικητικές μεταβολές

Ο οικισμός αναγνωρίστηκε μόλις το 1971 και προσαρτήθηκε στην κοινότητα Πέτα ενώ το επόμενο έτος εντάχθηκε στο Δήμο Αρταίων.

Τοποθεσία και πρόσβαση

Οι Άγιοι Ανάργυροι γειτνιάζουν με την Λιμίνη, το Νεοχωράκι, την Αμφιθέα και με την πόλη της Άρτας. Ο οικισμός βρίσκεται επάνω στην Εθνική οδό Αντιρρίου - Ιωαννίνων.

Αθλητισμός

Η ποδοσφαιρική ομάδα των Αγίων Αναργύρων είναι ο ΑΟ Αγίων Αναργύρων. Στους Αγίους Αναργύρους βρίσκεται το γήπεδο της ΑΕ Καραϊσκάκης.
Νικόλαος Σάρος

Βιογραφικά στοιχεία

Έζησε τον 17ο αιώνα. Εγκαταστάθηκε στη Βενετία, όπου έγινε μέλος της εκεί ελληνικής κοινότητας ήδη από το 1657. Εργάστηκε στο τυπογραφείο του Βενετσιάνου Michiel Angelo Barbon και κατόπιν, στις 23 Ιουνίου 1688 δημιούργησε δικό του τυπογραφείο, το οποίο έγινε σπουδαίο και ξακουστό. 
Πέθανε περί το 1697. Το τυπογραφείο του διατηρήθηκε από τους απογόνους του (τα αδέλφια του Λάμπρο, Κωνσταντίνο και Ιωάννη), μέχρι το Φεβρουάριο του 1706 ή 1707, οπότε πουλήθηκε στον Antonio Bortoli, και συνέχισε να λειτουργεί μέχρι το 1778. Ο Αntonio Bortoli μάλιστα είχε αναλάβει να τυπώνει το όνομα του Σάρου και το τυπογραφικό του σήμα στις εκδόσεις του, ωσότου εξοφλήσει το αντίτιμο της αγοράς.
Ποζιτρόνιο

Παραγωγή ποζιτρονίων

Ένα ποζιτρόνιο μπορεί να παραχθεί από μια πυρηνική αντίδραση που περιλαμβάνει εκπομπή ποζιτρονίων, ή από την αλληλεπίδραση με την ύλη ενός φωτονίου με ενέργεια μεγαλύτερη από 1,022 MeV. Αυτή η διαδικασία ονομάστηκε παραγωγή ζευγών ή δίδυμη γένεση, διότι παράγει τόσο ένα ποζιτρόνιο όσο κι ένα ηλεκτρόνιο από την ενέργεια του φωτονίου. Για αυτό το λόγο η ενέργεια του φωτονίου πρέπει να είναι ίση ή μεγαλύτερη από το άθροισμα των ενεργειών του ζεύγους σωματιδίων, η συνολική ενέργεια των οποίων προκύπτει από την αντιστοίχιση μάζας - ενέργειας,έτσι ώστε να υπάρχει αρκετή ενέργεια για να παραχθούν τα δύο σωματίδια και να αποκτήσουν κινητική ενέργεια. Το ποζιτρόνιο έχει το ηλεκτρικό φορτίο ενός πρωτονίου αλλά μάζα ίση μ' αυτή του ηλεκτρονίου, γεγονός που καθιστά το ποζιτρόνιο δυο χιλιάδες φορές πιο ελαφρύ σε σύγκριση με το άτομο του υδρογόνου.

Ιστορικά Στοιχεία

Τα ποζιτρόνια ανακαλύφτηκαν στις κοσμικές ακτίνες από τον Καρλ Άντερσον το 1932. Οι Πάτρικ Μπλάκετ και Τζουζέπε Οκιαλίνι επιβεβαίωσαν την ανακάλυψη την επόμενη χρονιά, επιβεβαιώνοντας ταυτόχρονα και τη θεωρητική πρόβλεψη του Πολ Ντιράκ για ύπαρξη αντισωματιδίου του ηλεκτρονίου.
Γκαλλερία Μποργκέζε

Ιστορία

Ο οικίσκος (casino) Μποργκέζε βρισκόταν στα προάστεια της Ρώμης του 17ου αι. Το 1655 ο συγγραφέας Τζων Έβελυν τον περιέγραψε ως "έναν ευχάριστο Παράδεισο" με "αναβρυτήρια με διάφορες εφευρέσεις, αλσύλια και ρυάκια νερού". Επίσης περιγράφει τα κλουβιά (vivarium) με στρουθοκαμήλους, κύκνους, γερανούς "και διάφορα σπάνια ζώα". Ο πρίγκιπας Μαρκαντόνιο Γ΄ (1730-1800) ξεκίνησε τη μετατροπή της αρχιτεκτονικής του πάρκου σε κήπο αγγλικού τοπίου. Επίσης το 1775, υπό την επίβλεψη του αρχιτέκτονα Αντόνιο Ασπρούτσι, άρχισε την αντικατάσταση της παλαιάς ταπετσαρίας και των δερμάτινων καλυμμάτων· αναδιάταξε τη θέση των γλυπτών και αρχαιοτήτων σε νέα, θεματική σειρά. Η ανανεωμένη βίλα έγινε πολυσύχναστο μουσείο. Τα 42 σχέδια της ανακαίνισης της βίλας αποκτήθηκαν από το Ίδρυμα Ερευνών Γκεττύ, που έκανε έκθεση το 2000 στο Λος Άντζελες με το θέμα αυτό.
Το 1808 ο πρίγκιπας Καμίλλο Μποργκέζε της Σουλμόνα, του οποίου η σύζυγος Πωλίνα Βοναπάρτη ήταν αδελφή του Ναπολέοντα Α΄, πιέστηκε να πωλήσει τα ρωμαϊκά γλυπτά και αρχαιότητες της Συλλογής στον αυτοκράτορα των Γάλλων. Έτσι ο διάσημος Μονομάχος, το πιο διάσημο γλυπτό της Συλλογής, τώρα θαυμάζεται στο Μουσείο του Λούβρου, όπως και ο Ερμαφρόδιτος.
Η βίλα Μποργκέζε τροποποιόταν και επεκτεινόταν για χρόνια, ώσπου πωλήθηκε στην ιταλική κυβέρνηση το 1902, μαζί με τους κήπους που την περιβάλλουν και τα άλση της ιδιοκτησίας Μποργκέζε.

Η συλλογή

Η Πινακοθήκη περιλαμβάνει 20 δωμάτια, σε δύο ορόφους. Ο κύριος όροφος είναι αφιερωμένος στις κλασικές αρχαιότητες από τον 1ο αι. μΧ ως τον 3ο αι., όπως το περίφημο ψηφιδωτό των μονομάχων (320-330 μ.Χ.), που βρέθηκε στην ιδιοκτησία των Μποργκέζε στην Τορρενόβα, στη βίλα Καζιλίνα έξω από τη Ρώμη το 1834. Επίσης κλασικά και νεο-κλασικά γλυπτά, όπως η "Νικηφόρος Αφροδίτη (Venus Victrix)". Η διακόσμηση της βίλας υιοθετεί την οφθαλμαπάτη (trompe l' oeil), όπως στη οροφογραφία του πρώτου σαλονιού, έργο του Σικελού Μαριάνο Ρόσι, που κάνει καλή χρήση της προοπτικής βράχυνσης, ώστε το έργο να μοιάζει τρισδιάστατο.

Ο Τζαν Λορέντσο Μπερνίνι στους Μποργκέζε

Πολλά γλυπτά εκτίθενται στους χώρους για τους οποίους φτιάχτηκαν, όπως αρκετά έργα του Τζαν Λορέντσο Μπερνίνι. Τα τελευταία αποτελούν ένα σημαντικό ποσοστό της παραγωγής του σε κοσμικά γλυπτά. Από τα πρώτα του  έργα είναι Η αίγα Αμάλθεια με τον Δία βρέφος και Φαύνο (1615) και Ο Αινείας, ο Αγχίσης και ο Ασκάνιος (1618-19). Πιο δυναμικά είναι τα έργα Η αρπαγή της Περσεφόνης (1621-22), Ο Απόλλων και η Δάφνη (1622-25) και ο Δαβίδ (1623), τα οποία θεωρούνται από τα έργα που επηρέασαν πολύ. Επιπρόσθετα, στην Πινακοθήκη περιλαμβάνονται αρκετές προτομές του: μία με τον πάπα Παύλο Ε΄ και δύο με τον Σκιπίωνα Μποργκέζε, πρώιμο προστάτη του. Η δεύτερη προτομή οφείλεται σε ένα μεγάλο ράγισμα, που ανακαλύφθηκε στο μάρμαρο της πρώτης κατά τη δημιουργία της.

Κοντινά μουσεία

Κοντά στους κήπους Μποργκέζε βρίσκεται η Εθνική Πινακοθήκη της Σύγρονης Τέχνης, που εξειδικεύεται σε έργα της ιταλικής τέχνης του 19ου και 20ου αι. και το Εθνικό Ετρουσκικό Μουσείο της Βίλλα Τζούλια, συλλογή από προ-Ρωμαϊκά αντικείμενα, κυρίως Ετρουσκικά, που ανακαλύφθηκαν στη Ρώμη.